R.R. Ryger oor ‘n 101 Bakgat Maniere om te Lewe en Sterwe | SARIE
FOTO: verskaf	4 November 2013
R.R. Ryger oor ‘n 101 Bakgat Maniere om te Lewe en Sterwe	deur Phyllis Green
Ryger sleur jou mee met sy verhale wat soms absurd, humoristies en ontstellend is. Jy kan die boek nie neersit voor die einde nie. ‘n 101 Bakgat Maniere om te Lewe en Sterwe (Queillerie, R210) bestaan uit twee uitstekende verhale soos net deur R.R.Ryger vertel kan word. Karien Labuschagne vertel meer oor sy jongste boek en vra vir Ryger ‘n paar vrae.
Die vroue wat so oorkom kom so oor, omdat dit deel van die verhaal is. Dis nie asof ek iets teen vroue het nie. Ek is van kleins af omring deur wonderlike, sterk vroue. My ma het op ‘n rustige manier ‘n groot invloed op my kreatiwiteit gehad. Sy het my standvastigheid gegee in die lewe, soos my vrou, Willemien nou doen. My skoonma, Alet Koen, is ook ‘n sterk vrou wat al die wêreld vol gereis het vir besigheid.